Document ID: 32000R2364

Κανονισμός (ΕΚ) αριθ. 2364/2000 της Επιτροπής
της 25ης Οκτωβρίου 2000
σχετικά με τον τέταρτο κατάλογο ουσιών προτεραιότητας, σύμφωνα με τον κανονισμό (ΕΟΚ) αριθ. 793/93 του Συμβουλίου
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993 για την αξιολόγηση και τον έλεγχο των κινδύνων από τις υπάρχουσες ουσίες(1), και ιδίως τα άρθρα 8 και 10
Εκτιμώντας τα ακόλουθα:
(1) Ο κανονισμός (ΕΟΚ) αριθ. 793/93 αναφέρεται σε ένα σύστημα αξιολόγησης και ελέγχου των κινδύνων από τις υπάρχουσες ουσίες και ορίζει ότι προκειμένου να αναληφθεί η αξιολόγηση των κινδύνων των παρχουσών ουσιών πρέπει να αναγνωρίζονται οι ουσίες προτεραιότητες που απαιτούν άμεση προσοχή.
(2) Ως εκ τούτου, το άρθρο 8 του κανονισμού (ΕΟΚ) αριθ. 793/93 ορίζει ότι η Επιτροπή καταρτίζει πίνακες ουσιών προτεραιότητας, λαμβάνοντας υπόψη ορισμένα κριτήρια που παρατίθενται στη συνέχεια.
(3) Το άρθρο 10 του κανονισμού (ΕΟΚ) αριθ. 793/93 ορίζει ότι για κάθε ουσία που περιλαμβάνεται στους πίνακες προτεραιότητας, ορίζεται ένα κράτος μέλος ως υπεύθυνο για την αξιολόγησή της, εξασφαλίζοντας μια δίκαιη κατανομή των καθηκόντων μεταξύ των κρατών μελών.
(4) Με τους κανονισμούς της Επιτροπής (ΕΚ) αριθ. 1179/94(2), (ΕΚ) αριθ. 2268/95(3) και (ΕΚ) αριθ. 143/97(4) θεσπίστηκε πρώτος, δεύτερος και τρίτος κατάλογος προτεραιότητας.
(5) Οι διατάξεις του παρόντος κανονισμού είναι σύμφωνες με τη γνώμη της επιτροπής που συνεστήθη δυνάμει του άρθρου 15 του κανονισμού (ΕΟΚ) αριθ. 793/93,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο παράρτημα του παρόντος κανονισμού παρατίθεται ο τέταρτος κατάλογος ουσιών προτεραιότητας, όπως προβλέπεται στο άρθρο 8 παράγραφος 1 του κανονισμού (ΕΟΚ) αριθ. 793/93.
2. Ο εν λόγω κατάλογος ουσιών προτεραιότητας υποδεικνύει επίσης το κράτος μέλος που είναι υπεύθυνο για καθεμία από τις εν λόγω ουσίες.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ερωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 2000.

Labels: 1
20
0
12
18